钦定古今图书集成/理学汇编/文学典/第125卷 > 《与黄校书论文章书》欧阳修
## 钦定古今图书集成/理学汇编/文学典/第125卷 > 《与黄校书论文章书》欧阳修

“《修顿首启蒙》，问及丘舍人所示杂文十篇，窃尝览之，
惊叹不已。其《毁誉》等数短篇，尤为笃论。然观其用意，
在于策论，此古人之所难工，是以不能无小阙。其救
弊之说甚详，而革弊未之能至。见其弊而识其所以
革之者，才识兼通，然后其文博辩而深切，于中时病
而不为空言。盖见其弊，必见其所以弊之因，若贾生”
论秦之失，而推古养太子之礼，此可谓知其本矣。然
近世应科目文辞，求若此者盖寡，必欲其极致，则宜
少加意，然后焕乎其不可御矣。文章系乎治乱之说
未易谈，况乎愚昧，恶能当此？愧畏愧畏。修。谨白。